കോണ്ഗ്രസ് നാശത്തിന്റെ വക്കിലോ? പി.എസ്. പ്രശാന്തിനെ ഗെറ്റ് ഔട്ടടിച്ച് സുധാകരന്... പാര്ട്ടിയെ വിറപ്പിച്ച യുവനേതാവ് കൂടിയാണ് ഇക്കഴിഞ്ഞ തെരഞ്ഞെടുപ്പില് തിരുവനന്തപുരം നെടുമങ്ങാട് മണ്ഡലത്തില് മത്സരിച്ച യുഡുഎഫ് സ്ഥാനാര്ഥി പി. എസ് പ്രശാന്ത്. അത്യന്തം ജനപിന്തുണയുള്ള അദ്ദേഹം കഴിഞ്ഞ കുറച്ച് കാലമായി എതിര് ചേരിയില് നിന്ന് കോണ്ഗ്രസിനെ വെള്ളം കുടിപ്പിക്കുകയാണ്. എഐസിസി ജനറല് സെക്രട്ടറി കെ.സി. വേണുഗോപാല് കോണ്ഗ്രസിന്റെ അന്തകനെന്നും ബിജെപി ഏജന്റ് എന്നൊക്കെ പറഞ്ഞായിരുന്നു പ്രധാന ആക്ഷേപം. ഇത്തരത്തില് വിപ്ലവം നടത്തിയ പി എസ് പ്രശാന്തിനെ കോണ്ഗ്രസ് പാര്ട്ടിയില് നിന്ന് പുറത്താക്കി എന്ന വാര്ത്തകളാണ് ഇപ്പോള് പുറത്ത് വരുന്നത്. കെപിസിസി സെക്രട്ടറി ആയിരുന്ന പി എസ് പ്രശാന്ത് കഴിഞ്ഞ തെരഞ്ഞെടുപ്പില് നെടുമങ്ങാട് മണ്ഡലം സ്ഥാനാര്ത്ഥി കൂടിയായിരുന്നു. ഇതിനെ പറ്റി എന്താണ് അദ്ദേഹത്തിന് പറയാനുള്ളത് എന്ന ചോദ്യത്തിന് ഈ നടപടി പ്രതീക്ഷിച്ചതായിരുന്നുവെന്നാണ് പ്രശാന്തിന്്റെ പ്രതികരണം. കോണ്ഗ്രസ് ഹൈക്കമാന്റിനെ വെല്ലുവിളിക്കുകയും വന്യമായ ആരോപണങ്ങള് ഉന്നയിക്കുകയും ചെയ്തതിനാണ് പ്രശാന്തിനെ പുറത്താക്കിയതെന്നാണ് കെപിസിസി പ്രസിഡന്റ് കെ സുധാകരന്്റെ വ്യക്തമാക്കിയിരിക്കുന്നത്. അച്ചടക്ക ലംഘനത്തിന് പ്രശാന്തിനെ നേരത്തെ പാര്ട്ടി സസ്പെന്ഡ് ചെയ്തിരുന്നു. കേരളത്തില് കോണ്ഗ്രസ് നിലനില്ക്കണമെന്നാണ് ആഗ്രഹമെന്ന് പറഞ്ഞ പ്രശാന്ത് കെ സി വേണുഗോപാലിനെതിരെ പറഞ്ഞതില് പശ്ചാത്താപമില്ലെന്ന് തുറന്നടിച്ചിട്ടുണ്ട്. സംഘടനയെ വേണുഗോപാല് നശിപ്പിക്കുമെന്ന നിലപാടില് ഉറച്ച് നില്ക്കുകയാണ് പ്രശാന്ത്. കോണ്ഗ്രസിലെ ബിജെപി ഏജന്റാണ് കെ.സി.വേണുഗോപാലെന്നും കേരളത്തിലെ പ്രതിസന്ധിക്ക് കാരണം വേണുഗോപാലാണെന്നും പ്രശാന്ത്, രാഹുല് ഗാന്ധിക്ക് അയച്ച ഇമെയിലില് പറയുന്നുണ്ട്. ദേശീയ തലത്തില് കോണ്ഗ്രസ് തകരാന് കാരണം രാഹുല് ഗാന്ധി വയനാട്ടില് മത്സരിച്ചതുകൊണ്ടാണെന്നും പ്രശാന്ത് ആരോപിച്ചു. പാലോട് രവിയെ തിരുവനന്തപുരം ഡിസിസി പ്രസിഡന്റാക്കിയത് പുനഃപരിശോധിച്ചില്ലെങ്കില് പാര്ട്ടി വിടേണ്ടിവരുമെന്നും പി.എസ്. പ്രശാന്ത് മെയിലില് ചൂണ്ടിക്കാട്ടി. പാലോട് രവിക്കെതിരെ പരോക്ഷ വിമര്ശനം ഉന്നയിച്ചതിനാണ് പ്രശാന്തിനെ സസ്പെന്ഡ് ചെയ്തത്. സസ്പെന്ഷന് ശേഷവും തെറ്റു തിരുത്താന് തയാറാകാതെ വീണ്ടും അടിസ്ഥാന രഹിതമായ ആരോപണങ്ങള് ഉന്നയിക്കുകയാണ് പ്രശാന്തെന്നാണ് സുധാകരന്റെ ആക്ഷേപം ഇതുമൂലമാണ് ഇത്തരത്തില് കടുത്ത നടപടി പ്രശാന്തിന് നേരിടേണ്ടി വന്നത്. പാര്ട്ടിയെയും പാര്ട്ടി നേതാക്കളെയും അപകീര്ത്തിപ്പെടുത്താന് ആരെയും അനുവദിക്കില്ലെന്നും സുധാകരന് ആവര്ത്തിച്ചു.